এটিএম সালাম, নবীগঞ্জ থেকে ॥ নবীগঞ্জে দুই গ্রামবাসীর সংঘর্ষে আহত চয়ন দাশ জীবন-মৃত্যুর সন্ধিক্ষণে। সিলেট ওসমানী মেডিকেল কলেজ হাসপাতালে গতকাল শুক্রবার দুপুরে তাকে লাইফ সার্পোটে রাখা হয়েছে বলে পারিবারিক সূত্রে জানা গেছে। এলাকায় থমথমে অবস্থা বিরাজ করছে। ফের বড় ধরণের সংঘর্ষের আশংকা করছেন স্থানীয়রা। এ ব্যাপারে মামলার প্রস্তুতি চলছে। ঘটনা সূত্রে জানা যায়, গত ১০ আগষ্ট সোমবার বানিয়াচং উপজেলার দৌলতপুর গ্রামের সিরাজ মিয়ার ছেলে সম্ভল মিয়া নবীগঞ্জের চৌকি গ্রামের পিলু দাশের ফিশারীতে জোরপূর্বক মাছ ধরতে যায়। এতে পিলু দাশ বাধাঁ দিলে সম্ভল মিয়া ক্ষিপ্ত হয়ে উঠে এবং পিলু দাশকে প্রাণনাশসহ উচিৎ শিক্ষা দেয়ার হুমকী দেয়। এর জের ধরে গত বৃহস্পতিবার দুপুরে দৌলতপুর গ্রামের মৃত চান মিয়ার ছেলে আবুল কালাম আজাদ ও মৃত ...